Bababanabelle เค้กกล้วยหอมสุขภาพ By ป้อน-ธนัญญา
เพราะถือคติ Work Hard, Play Hard ทำงานให้หนักสนุกให้สุด เด็กสมัยนี้จึงเก่งรอบตัว ดูอย่าง สาวป้อน-ธนัญญา โชติวรวัฒน์ เกิดมาเป็นคุณหนูครอบครัวนักธุรกิจผู้นำเข้าอาหารสัตว์และเม็ดพลาสติกรายใหญ่ของประเทศไทย แต่ก็ไม่เคยปล่อยเวลาให้สูญเปล่า นอกจากจะเป็นนักเขียนบทความออนไลน์ให้นิตยสารแอล สาวน้อยคนนี้ยังมีงานอดิเรกหลายอย่างที่ทำเงินทำทองได้เป็นกอบเป็นกำ,ป้อนชอบแต่งหน้าตั้งแต่เด็ก ชอบแอบดูคุณยายแต่งหน้ามาก เวลาคุณยายนั่งดูละคร ก็จะย่องไปโต๊ะเครื่องแป้งแอบเล่นเครื่องสำอาง พอเข้ามหาวิทยาลัยที่นิเทศศาสตร์ จุฬาฯ ป้อนลองไปเทสต์สมัครเป็นช่างแต่งหน้าให้ ละครนิเทศ จุฬาฯ ปรากฏว่าผ่านฉลุย จึงรับจ๊อบแต่งหน้ามาตลอด ที่คณะใครจัดงานอะไร จะเล่นละคร, ถ่ายหนัง, เดินแฟชั่น, รับปริญญา ป้อนก็รับแต่งหน้าให้หมด จากงานจ๊อบที่ทำเล่นๆกลายเป็นอาชีพเสริมสร้างรายได้จนถึงปัจจุบัน…สาวป้อนเล่าถึงพรสวรรค์ที่ผันมาเป็นอาชีพในฝันของสาวๆหลายคน,นอกจากจะชื่นชอบการแต่งหน้าจนเป็นบิวตี้กูรูรุ่นใหม่ สาวป้อน ยังหลงใหลการทำขนมเป็นชีวิตจิตใจ เริ่มจากการหากิจกรรมทำเล่นๆกับเพื่อนสนิทในช่วงวันหยุด ทำไปทำมาชักอร่อยจนฉุดไม่อยู่ จึงคิดสูตรใหม่ลองทำขนมขายทางอินสตาแกรมและเฟซบุ๊ก ใช้ชื่อว่า bababanabelle เป็นเค้กกล้วยหอมสุขภาพ ที่เนื้อฉ่ำหอมละมุนลิ้นให้สัมผัสรสไม่เหมือนใคร ที่สำคัญสูตรนี้ทานเท่าไหร่ก็ไม่อ้วน,ป้อนกับเพื่อนชอบออกกำลังกายและใส่ใจดูแลสุขภาพ แต่ขณะเดียวกัน ก็ชอบทานขนมอร่อยๆด้วย พวก เราเลยพยายามหาสูตรทำขนมอร่อยๆที่ดีต่อสุขภาพ ทานแล้วไม่อ้วนมากเกินไป ไปค้นเจอสูตรในอินเตอร์เน็ต นำมาทดลองทำดู ครั้งแรกรสชาติยังไม่ถูกปากเท่าไหร่ จึงลองปรับเปลี่ยนสูตรใหม่ เพิ่มอันโน้นลดอันนี้จนได้สูตรเฉพาะของเราเอง พอได้สูตรที่ลงตัวแล้ว ก็ทำแจกเพื่อนๆที่รักสุขภาพในช่วงปีใหม่ ปรากฏว่าพี่ๆเพื่อนๆรีเควสว่าอยากสั่งซื้อให้ทำขาย ป้อนกับเพื่อนเลยลุยเต็มที่ทำเค้กกล้วยหอมขายจริงจัง จากที่ตั้งใจจะเปิดเตาอบขนมแค่เดือนละครั้ง กลายเป็นว่าออเดอร์เยอะมากต้องทำขนมเกือบทุกวัน เค้กกล้วยหอมของเราไม่มีแป้ง ไม่มีเนย และไม่มีน้ำตาล ความหวานที่ได้มาจากกล้วยหอมสุกและน้ำผึ้งนิดหน่อย ไม่มีสารกันเสียด้วยค่ะ ชิ้นหนึ่งให้พลังงานเพียง 105 แคลอรี,ส่วนผสม (สำหรับ 15 ถ้วยพิมพ์เล็ก) : กล้วยหอม สุก 5-6 ลูก, ผงอัลมอนด์บดละเอียด 2 ถ้วยตวง, ไข่ไก่ 3 ฟอง, ผงซินนามอน 1 ช้อนชา, เบคกิ้งโซดา 1 ช้อนชา, เกลือ ½ ช้อนชา, โยเกิร์ตรสธรรมชาติ 2 ช้อนโต๊ะ, น้ำผึ้ง 1 ช้อนชา, ถั่ววอลนัทบดหยาบๆ 1 ถ้วยตวง,วิธีทำ :,1), ร่อนส่วนผสมแห้งเข้าด้วยกัน คือ ผงอัลมอนด์บดละเอียด, ผงซินนามอน, เกลือ และเบคกิ้งโซดา แล้วพักทิ้งไว้,2), นำกล้วยหอมที่บดแล้วมาผสมกับไข่ไก่, โยเกิร์ต และน้ำผึ้ง คนทุกอย่างให้เข้ากันโดยคนช้าๆ ไปในทิศทางเดียว,3), นำส่วนผสมแห้งที่เตรียมไว้มาผสมกับส่วนผสมเปียก คลุกเคล้าให้เข้ากัน เทคนิคสำคัญคืออย่าตีนานเกินไปจะทำให้เนื้อเค้กแน่นและเหนียว,4), หยอดขนมใส่พิมพ์ นำเข้าเตาอบอุณหภูมิ 150 องศาเซลเซียส ใช้เวลาประมาณ 45 นาที,5), นำขนมที่อบแล้วมาพักบนตะแกรงให้เย็น ตกแต่งในจานพร้อมเสิร์ฟ,สาวป้อน แอบกระซิบว่ายิ่งเก็บไว้ข้ามคืน ขนมยิ่งอร่อย เพราะเนื้อเค้กจะชุ่มชื้นได้รสฉ่ำๆของกล้วยหอมสุกเต็มปากเต็มคำ.
ป้อนกับเพื่อนชอบออกกำลังกายและใส่ใจดูแลสุขภาพ แต่ขณะเดียวกัน ก็ชอบทานขนมอร่อยๆด้วย พวก เราเลยพยายามหาสูตรทำขนมอร่อยๆที่ดีต่อสุขภาพ ทานแล้วไม่อ้วนมากเกินไป 
ป้อน ธนัญญา โชติวรวัฒน์,ธนัญญา โชติวรวัฒน์,Bababanabelle,เค้กกล้วยหอมสุขภาพ,ตั้งสำรับคาวหวาน